pythainlp/thai_wikipedia_clean_20230101 huggingface dataset:
พล พตและเขมรแดงได้รับการสนับสนุนจากพรรคคอมมิวนิสต์จีน (CPC) และเหมา เจ๋อตงมาช้านาน มีการคาดการณ์ว่าอย่างน้อย 90% ของความช่วยเหลือจากต่างประเทศแก่เขมรแดงมาจากจีน โดยในปี ค.ศ. 1975 มีเพียงอย่างเดียวที่แสดงให้เห็นว่าจำนวนเงินอย่างน้อย 1 ล้านดอลลาร์สหรัฐในความช่วยเหลือด้านเศรษฐกิจและการทหารจากจีนโดยปลอดดอกเบี้ย ภายหลังจากได้ยึดอำนาจในเดือนเมษายน ค.ศ. 1975 เขมรแดงต้องการที่จะเปลี่ยนประเทศให้กลายเป็นสาธารณรัฐเกษตรกรรมสังคมนิยม ซึ่งก่อตั้งขึ้นตามนโยบายลัทธิเหมาอย่างรุนแรงและได้รับอิทธิพลมาจากการปฏิวัติทางวัฒนธรรม พล พตและเจ้าหน้าที่เขมรแดงคนอื่น ๆ ได้เข้าพบกับประธานเหมาอย่างเป็นทางการที่กรุงปักกิ่ง เมื่อเดือนมิถุนายน ค.ศ. 1975 ซึ่งได้รับการอนุมัติและคำแนะนำ ในขณะที่เจ้าหน้าที่ระดับสูงของพรรรคคอมมิวนิสต์จีน เช่น จาง ชุนเฉียว ได้เดินทางมาเยือนกัมพูชาในภายหลังเพื่อให้ความช่วยเหลือ เพื่อบรรลุเป้าหมายดังกล่าว เขมรแดงได้ทำให้เมืองว่างเปล่าและบังคับให้ชาวกัมพูชาย้ายไปตั้งค่ายแรงงานในชนบทที่มีการประหารชีวิตหมู่ การเกณฑ์บังคับใช้แรงงาน การทำร้ายร่างกาย ความอดอยากหิวโหย และเกิดโรคระบาด พวกเขาเริ่มต้นด้วย "maha lout ploh" ซึ่งเป็นการลอกเลียนแบบนโยบายการก้าวกระโดดไกลไปข้างหน้าของจีนที่ก่อให้เกิดการเสียชีวิตกว่าสิบล้านคนในทุพภิกขภัยจีนใหญ่ ในปี ค.ศ. 1976 เขมรแดงได้เปลี่ยนประเทศเป็นกัมพูชาประชาธิปไตย
ในเดือนมกราคม ค.ศ. 1979 ประชากรจำนวน 1.5 ถึง 2 ล้านคน เสียชีวิตเนื่องจากนโยบายของเขมรแดง รวมทั้งชาวกัมพูชาเชื้อสายจีนจำนวน 200,000-300,000 คน ชาวมุสลิม 90,000 คน และชาวกัมพูชาเชื้อสายเวียดนาม 20,000 คน ชายเขมรเสียชีวิต 33.5% และหญิงเขมรเสียชีวิต 15.7% เมื่อเทียบกับจำนวนประชากรปี ค.ศ. 1975 มีประชากร 20,000 คนได้เข้าคุกเรือนจำความมั่นคงที่ 21, หนึ่งในเรือนจำ 196 แห่งที่เขมรดำเนินการ และมีเพียงผู้ใหญ่เจ็ดคนเท่านั้นที่รอดชีวิต นักโทษจะถูกนำตัวไปที่ทุ่งสังหาร ซึ่งพวกเขาจะถูกประหารชีวิต (ซึ่งมักจะใช้ด้วยอีเต้อ เพื่อเป็นการประหยัดกระสุน) และถูกฝังไว้ในหลุมศพหมู่ มีการลักพาตัวและปลูกฝังความคิดต่อเด็กซึ่งเป็นที่แพร่หลาย และมีหลายคนถูกชักนำหรือถูกบังคับให้ก่อกระทำทารุณกรรม ในปี ค.ศ. 2009 ศูนย์รวบรวมเอกสารแห่งกัมพูชา(The Documentation Center of Cambodia, DC-Cam) ได้ทำแผนที่หลุมฝังศพหมู่จำนวน 23,745 หลุม ซึ่งมีจำนวนประมาณ 1.3 ล้านคนของเหยื่อที่ต้องสงสัยว่าถูกประหารชีวิต โดยเชื่อกันว่าการประหารชีวิตโดยตรงนั้นมีสัดส่วนถึง 60% ของจำนวนผู้เสียชีวิตทั้งหมดของการฆ่าล้างเผ่าพันธ์ กับเหยื่อรายอื่น ๆ ที่ประสบความอดอยากหิวโหย หรือป่วยด้วยโรคระบาด
การฆ่าล้างเผ่าพันธ์ครั้งนี้ก่อให้เกิดการรั่วไหลครั้งที่สองของผู้ลี้ภัย ซึ่งหลายคนได้หลบหนีไปยังประเทศเพื่อนบ้านอย่างเวียดนาม และรองลงมาคือไทย การบุกครองกัมพูชาของเวียดนามถือเป็นจุดสิ้นสุดลงของการฆ่าล้างเผ่าพันธ์ด้วยความปราชัยของเขมรแดง ในเดือนมกราคม ค.ศ. 1979 เมื่อวันที่ 2 มกราคม ค.ศ. 2001 รัฐบาลกัมพูชาได้จัดตั้งศาลคดีเขมรแดงเพื่อพิจารณาคดีต่อสมาชิกผู้นำเขมรแดงที่มีส่วนรับผิดชอบต่อการฆ่าล้างเผ่าพันธ์ชาวเขมร การพิจารณาคดีได้เริ่มต้นขึ้นในวันที่ 17 กุมภาพันธ์ ค.ศ. 2009 เมื่อวันที่ 7 สิงหาคม ค.ศ. 2014 นวน เจียและเขียว สัมพันถูกศาลตัดสินว่ามีความผิดและถูกจำคุกคลอดชีวิตด้วยข้อหาอาชญากรรมต่อมนุษยชาติในช่วงการฆ่าล้างเผ่าพันธ์
การฆ่าล้างเผ่าพันธ์ุเขมร
Prevention of dementia
หาดตาแหวน
Basic reproductive rate
ค่าสืบพันธุ์พื้นฐาน
Basic reproduction rate
วัคซีนโรคโควิด
ค่าการติดเชื้อพื้นฐาน
ผลบวกแท้
ไท่ไป๋จิงซิง
เทพไท่ไป๋จิงซิง ( ; pinyin: Tài Bái Jīn Xīng; lit.: 'Great White Golden Star'; เรียกสั้นๆว่า เทพไท้ไป๋) หรือในนวนิยายไซอิ๋วเรียกว่า เทพไทแป๊ะกิมแช เป็นเทพอาวุโสองค์หนึ่งอยู่บนสวรรค์
เรื่องราวของเทพไท้ไป๋ในไซอิ๋ว.
ขณะนั้น เมื่อเง็กเซียนฮ่องเต้ทรงทราบเรื่องจึงมีบัญชาให้กองทัพสวรรค์ยกกันลงไปปราบเห้งเจียเสีย แต่เทพไท้ไป๋เห็นว่าหงอคงเป็นลิงมีฤทธิ์เดชเกินกว่าที่จะปราบได้โดยง่าย หากต้องสู้กันจริง สรรพสัตว์น้อยใหญ่ต่างหากที่จะล้มตายลงไปอย่างมหาศาลจึงได้ขออนุญาตลงไปเกลี้ยกล่อมหงอคง และขอให้หงอคงขึ้นมารับใช้บนสรวงสวรรค์ แต่ ว่าถ้อยคำของท่านกลับถูกเทวดาทักท้วง ด้วยง่าหงอคงเป็นสัตว์เดรัจฉาน ย่อมไม่รู้กาลเทศะ สวรรค์จะยิ่งวุ่นวายไปใหญ่ ซึ่งเง๊กเซียนเองก็ทรงเห็นด้วย แต่เทพไท้ไป๋ให้เหตุผลว่า "หากเรายกตำแหน่ง "เบ๊กเบ๊อุน" ให้หงอคงเสีย (หน้าที่นี้เป็นแค่คนเลี้ยงม้า ซึ่งเป็นคนรับใช้ระดับต่ำที่สุด ไม่มีส่วนเกี่ยวข้องกับทวยเทพอื่นแต่อย่างใด) ซึ่งหงอคงเองก็คงไม่รู้ว่าตำแหน่งนี้สำคัญอย่างไร"
ต่อมาเมื่อซุนหงอคงรู้ความจริงก็อาละวาด ทำลายแดนสวรรค์จนพังพินาศ แล้วจึงตั้งต้นเป็น ฉีเทียนต้าเสิ้ง อันแปลว่า "จอมราชันย์ ผู้ยิ่งใหญ่เสมอสวรรค์" เมื่อเง็กเซียนฮ่องเต้ทรงทราบก็ทรงพิโรธมาก ถักทะลีทีอ๋อง แม่ทัพใหญ่แห่งสรวงสวรรค์ พร้อมด้วย เทพนาจา ทหารเอกขออาสาออกนำทัพปราบซุนหงอคง แต่ก็พ่ายแพ้ เง็กเซียนฮ่องเต้จึงส่งทวยเทพออกสู้รบกับหงอคงด้วยกองทัพที่ใหญ่กว่าเดิม เทพไท้ไป๋จึงห้ามเง๊กเซียนด้วยว่า "ด้วยขณะนี้ซุนหงอคงลุ่มหลงในยศฐาบรรดาศักดิ์ ขอพระองค์ทรงมีรับสั่งให้ซุนหงอคงครองตำแหน่งฉีเทียนต้าเสิ้งไปตามนั้น โดยถือซะว่าเป็นตำแหน่งเปล่าๆ เท่านี้เราก็สามารถควบคุมพฤติกรรมได้โดยง่าย"หลังจากนั้น ซุนหงอคงจึงได้เป็นฉีเทียนต้าเสิ้งตามใจปรารถนา
แกรนด์ดัชเชสมารี แอนน์แห่งลักเซมเบิร์ก
แกรนด์ดัชเชสมารี แอนน์แห่งลักเซมเบิร์ก พระนามเดิม เจ้าฟ้าหญิงมารี แอนน์แห่งโปรตุเกส  เสด็จพระราชสมภพเมื่อวันที่ 13 กรกฎาคม 2404 พระราชธิดาใน พระเจ้ามีแกลแห่งโปรตุเกส และ เจ้าหญิงอเดเลดแห่งโลเวนสไตน์-เวิร์ทเฮล์ม-โรเซนเบิร์ก ช่วงที่พระองค์ยังทรงพระเยาว์นั้น พระราชบิดาถูกเนรเทศออกนอกประเทศ ทำให้ครอบครัวของพระองค์ประทับแบบธรรมดาใน ฮังการี
เจ้าฟ้าหญิงมารี แอนน์แห่งโปรตุเกส ทรงเข้าพระราชพิธีอภิเษกสมรสกับ แกรนด์ดยุกวิลเลมที่ 4 แห่งลักเซมเบิร์ก ซึ่งก่อนหน้านั้น เจ้าฟ้าหญิงมารี แอนน์ได้รับพระบรมราชานุเคราะห์จาก จักรพรรดิฟรันทซ์ โยเซ็ฟที่ 1 แห่งออสเตรีย ให้เป็นว่าที่พระวรชายาใน อาร์ชดยุกรูดอล์ฟ มกุฎราชกุมารแห่งออสเตรีย-ฮังการี พระราชโอรส แต่อาร์ชดยุกรูดอล์ฟ มิได้ทรงชอบพอด้วย โดยงานอภิเษกสมรสของเจ้าฟ้าหญิงมารี แอนน์ และ แกรนด์ดยุกวิลเลมที่ 4 นั้น จัดขึ้นเมื่อวันที่ 21 มิถุนายน 2436 ได้รับการสถาปนาที่ แกรนด์ดัชเชสรัชทายาท พระชายา มีพระราชธิดาดังนี้
จนกระทั่งวันที่ 17 พฤศจิกายน พ.ศ. 2448 แกรนด์ดยุกอดอล์ฟแห่งลักเซมเบิร์ก พระราชบิดาในพระราชสวามี สวรรคต ทำให้เจ้าชายวิลเลม รัชทายาท ได้เสด็จขึ้นครองราชย์เป็น แกรนด์ดยุกแห่งลักเซมเบิร์ก ทำให้ เจ้าหญิงมารี แอนน์ เจ้าหญิงรัชทายาท ได้รับการสถาปนาเป็น แกรนด์ดัชเชสแห่งลักเซมเบิร์ก พระวรชายา
ซาลิม และ อนาร์กาลี ตำนานรักก้องโลก
ซาลิม และ อนาร์กาลี ตำนานรักก้องโลก ( "Story Of Love: Salim Anarkali") เป็นละครโทรทัศน์อินเดีย ออกอากาศทางช่อง Colors TV ออกอากาศตอนแรกในวันที่ 1 ตุลาคม 2018 นำแสดงโดย ซาเฮียร์ ชิคห์ และ โซนาริกา พาโดเรีย ละครโทรทัศน์เรื่องนี้จะเล่าถึงชีวิตรักของ เจ้าชายซาลิม และ อนาร์กาลี
เรื่องราวความรักสุดยิ่งใหญ่เกิดขึ้นเมื่อ อนาร์กาลี เด็กสาวอิหร่าน ชนชั้นสูงอพยพมาประเทศอินเดียเพราะวิกฤตทางการเมืองแต่โชคร้ายที่เธอพลัดหลงกับครอบครัว และ เข้ามาเป็นนางทาสคอยรับใช้อยู่ในฮาเร็มของสมเด็จพระจักรพรรดิอัคบาร์ เธอได้พบเจ้าชายซาลิม และเป็นเพื่อนสนิทกันตั้งแต่วัยเยาว์จนกระทั่งความรักเติบโตพร้อมกับกาลเวลา ทำให้เขาและเธอเผลอใจในรักต้องห้ามครั้งนี้ สุดท้ายรักของเขาและเธอจะลงเอยอย่างไร
Dastaan-E-Mohabbat Salim Anarkali
แสวง กุลทองคำ
แสวง กุลทองคำ (8 กุมภาพันธ์ พ.ศ. 2454 - 3 มีนาคม พ.ศ. 2544) เป็นอดีตรัฐมนตรีช่วยว่าการกระทรวงเกษตรและสหกรณ์ ในรัฐบาลของจอมพลถนอม กิตติขจร อดีตปลัดกระทรวงเกษตร และเป็นหนึ่งในกำลังสำคัญในการสร้างโรงพยาบาลศรีสังวรสุโขทัย
สมรสกับคุณหญิงสมจิตร์ (โล่ห์นักรบ) มีบุตรธิดา รวม 2 คน
แสวงถึงแก่อนิจกรรม เมื่อวันที่ 3 มีนาคม 2544 สิริรวมอายุได้ 91 ปี
แสวงสำเร็จการศึกษาและได้ประกาศนียบัตรประโยคครูประถมกสิกรรม (ป.ป.ก.) เมื่อ พ.ศ. 2472 ต่อจากนั้นจึงศึกษาปริญญา M.Sc. Utah State University และ ปริญญา Ph.D.Nevada University เมื่อ พ.ศ. 2494 และ พ.ศ. 2496 ตามลำดับ
จากนั้นได้ประกาศนียบัตรวิชาพัฒนาการเศรษฐกิจการเกษตร มหาวิทยาลัยออกซฟอร์ด (Oxford University) เมื่อ พ.ศ. 2501 และปริญญาวิทยาศาสตร์ดุษฎีกิตติมศักดิ์ (เศรษฐศาสตร์เกษตร) จากมหาวิทยาลัยเกษตรศาสตร์ เมื่อ พ.ศ. 2514
ดร.แสวง กุลทองคำ รับราชการในสังกัดกระทรวงเกษตรและสหกรณ์ เคยดำรงตำแหน่งสำคัญ อาทิ หัวหน้ากองเศรษฐกิจการเกษตร รองปลัดกระทรวงเกษตร และปลัดกระทรวงเกษตร (ชื่อในขณะนั้น) ระหว่างปี พ.ศ. 2512 - 2514
ดร.แสวง กุลทองคำ ขณะดำรงตำแหน่งปลัดกระทรวงเกษตร เป็นผู้รับเอาพระราชดำริฝนหลวงมาจัดตั้งโครงการค้นคว้าและพัฒนาการทำฝนเทียมขึ้น เมื่อปี พ.ศ. 2512 ต่อมาในปี พ.ศ. 2514 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงบริหารโครงการฝนหลวง โดยทรงตั้งศูนย์อำนวยการซึ่งต่อมาทรงเรียกว่า "ศูนย์ฝนหลวง" ซึ่ง ดร.แสวง กุลทองคำ ได้ร่วมเป็นกรรมการในศูนย์ดังกล่าว
ในปี พ.ศ. 2515 ดร.แสวง กุลทองคำ ได้รับการแต่งตั้งเป็นรัฐมนตรีช่วยว่าการกระทรวงเกษตรและสหกรณ์ ในรัฐบาลของจอมพลถนอม กิตติขจร และพ้นจากตำแหน่งเมื่อคราวเกิดเหตุการณ์ 14 ตุลา
นอกจากงานราชการแล้ว ดร.แสวง เป็นนายกสมาคมเศรษฐศาสตร์เกษตรแห่งประเทศไทยในพระบรมราชูปถัมถ์ คนแรกของสมาคม ตั้งแต่ปี พ.ศ. 2503 ซึ่งเป็นปีที่ก่อตั้ง
ผลงานเขียนบทความ.
แสวงมีผลงานด้านการเขียนบทความทางด้านการเกษตร และ เศรษฐศาสตร์การเกษตร มากกว่า 20 เรื่อง เช่น
- ความมั่นคงของชาติด้านการเกษตร
- การเกษตรของประเทศไทย
- เศรษฐกิจการเกษตรของประเทศไทย
- ความคิดเห็นเกี่ยวกับข้าวไทยในอนาคต
ผลงานวิจัย.
แสวงมีผลงานวิทยานิพนธ์ และการวิจัยที่เกี่ยวข้องกับการเกษตรหลายเรื่อง อาทิ
วิธีเพิ่มผลผลิตต่อไร่ของการปลูกยางพาราในประเทศไทย, งานวิจัยการผสมพันธุ์ข้าว พันธุ์ฝ้าย พันธุ์ปอแก้ว เป็นต้น
นอกจากนี้ ยังเป็นผู้ริเริ่มให้ขุดบ่อบาดาลนำน้ำมาใช้เพื่อการเกษตร เมื่อปี พ.ศ. 2496
กรรณะ สุริยบุตร
กรรณะ สุริยบุตร  เป็นละครโทรทัศน์อินเดียแนวเทวตำนาน 29 มิถุนายน 2015 Sony Entertainment Television (India) และ Sony Entertainment Television Asia ออกอากาศทุกคืนวันจันทร์ - ศุกร์ เวลา 20:30 น. สร้างโดย สิทธัตถ์ กุมาร เทวรี ของ Swastik Pictures ละครโทรทัศน์เรื่องนี้เล่าเรื่องราวชีวิตของ กรรณะ นักแม่นธนูฝีมือดี และตัวละครเอกใน มหาภารตะ นำแสดงโดย เกาตม โรด (รับบทวัยผู้ใหญ่), วิเชษ บันซาล (วัยเด็ก) และบาซาน ภัทท์ (วัยรุ่น) แสดงนำในเรื่องนี้
เรื่องราวของกรรณะ หนึ่งในตัวละครหลักและนายธนูฝีมือเยี่ยมจากเรื่อง มหาภารตะ เป็นการเล่าเรื่องของมหาภารตะผ่านมุมมองของกรรณะ และเป็นการเดินทางของเขาในการเป็นนับรบและบุคคลผู้ยิ่งใหญ่ กรรณะเป็นกษัตริย์แห่งแคว้นอังคะ เขาได้รับความชื่นชมจากพระกฤษณะและภีษมะว่า มีฝีมือการต่อสู้ที่เก่งกาจ และเป็นคนเดียวที่สามารถเอาชนะอรชุนในศึกสงครามได้ จากเรื่อง มหาภารตะ กรรณะเป็นนักรบคนเดียวในยุคนั้นที่สามารถเอาชนะกษัตริย์ได้ทั่วทุกมุมโลก กรรณะมีพลังเท่ากับนักรบแห่งมาราธาถึงสองคนรวมกัน
การฆ่าล้างเผ่าพันธุ์กัมพูชา
กองกลางตัวรับ
การก้าวกระโดดไกลไปข้างหน้า
การก้าวกระโดดไกลไปข้างหน้า  หรือแผนห้าปีฉบับที่สอง ของสาธารณรัฐประชาชนจีน เป็นการรณรงค์ทางเศรษฐกิจและสังคมซึ่งมีพรรคคอมมิวนิสต์จีน (CPC) เป็นผู้นำระหว่างปี 1958 ถึง 1962 ประธานเหมา เจ๋อตงเปิดฉากการณรงค์เพื่อบูรณะประเทศจากเศรษฐกิจการเกษตรเป็นสังคมคอมมิวนิสต์ผ่านการตั้งคอมมูนประชาชน เหมาสั่งการเร่งความพยายามให้เพิ่มผลผลิตเมล็ดพันธุ์เป็นทวีคูณ และขยายอุตสาหกรรมออกสู่ชนบท ข้าราชการท้องถิ่นต่างกริ่งเกรงการรณรงค์ต่อต้านฝ่ายขวาและแข่งกันบรรลุให้เท่าหรือมากกว่าโควตาตามข้ออ้างที่เกินจริงของเหมา โดยเก็บรวบรวม "ส่วนเกิน" ซึ่งไม่มีอยู่จริงแล้วปล่อยให้เกษตรกรอดอยาก ข้าราชการระดับสูงไม่กล้ารายงานภัยพิบัติทางเศรษฐกิจที่เกิดจากนโยบายเหล่านี้ และข้าราชการระดับชาติโทษว่าผลผลิตอาหารที่ลดลงเกิดจากลมฟ้าอากาศที่เลว และไม่ดำเนินการใดหรือดำเนินการน้อยมาก การก้าวกระโดดไกลไปข้างหน้าส่งผลให้มีผู้เสียชีวิตหลายสิบล้านคน โดยมีประมาณพิสัยระหว่าง 18 ถึง 45 ล้านคน อัตราการเกิดเสียชีวิตหรือเลื่อนไปจำนวนประมาณเท่า ๆ กัน ทำให้ทุพภิกขภัยจีนใหญ่ เป็นทุพภิกขภัยใหญ่สุดในประวัติศาสตร์มนุษยชาติ
การเปลี่ยนแปลงวิถีชีวิตของชาวจีนในชนบทที่สำคัญ ได้แก่ การค่อย ๆ เพิ่มการรวมอำนาจการผลิตเกษตกรรมแบบบังคับ มีคำสั่งห้ามการกสิกรรมของเอกชน และผู้ที่ประกอบกสิกรรมดังกล่าวถูกบีฑาหรือตีตราว่าเป็นผู้ต่อต้านการปฏิวัติ การจำกัดประชากรชนบทมีการใช้บังคับผ่านการประชุมเพื่อรีดคำสารภาพ (struggle session) และการกดดันทางสังคม นอกจากนี้ยังเผชิญกับการบังคับใช้แรงงานด้วย การทำให้ชนบทเป็นอุตสาหกรรมซึ่งเป็นลำดับความสำคัญของการรณรงค์อย่างเป็นทางการ พบว่า "การพัฒนา... ถูกยกเลิกโดยข้อผิดพลาดของการก้าวกระโดดไกลไปข้างหน้า" นโยบายดังกล่าวเป็นหนึ่งในสองช่วงเวลาระหว่างปี 1953 ถึง 1976 ที่เศรษฐกิจจีนหดตัว
ในปี 1959 เหมา เจ๋อตงยกตำแหน่งผู้นำบริหารประจำวันแก่นักคิดสายกลางเน้นปฏิบัติอย่างหลิว เส้าฉีและเติ้ง เสี่ยวผิง และ CPC ศึกษาความเสียหายที่เกิดขึ้นในการประชุมปี 1960 และ 1962 เหมาไม่ยอมถอนนโยบายนี้และกลับโทษปัญหาว่าเกิดจากการนำไปปฏิบัติที่เลวและ "ฝ่ายขวา" ที่คัดค้านเขา เขาริเริ่มการปฏิวัติทางวัฒนธรรมในปี 1966 เพื่อกำจัดการต่อต้านและรวบอำนาจของเขา นอกจากนี้ มีการสร้างเขื่อนนับสิบแห่งในจูหม่าเตี้ยน มณฑลเหอหนาน ซึ่งแตกในปี 1975 ระหว่างการก้าวกระโดดไกลไปข้างหน้าภายใต้อิทธิพลของพายุไต้ฝุ่นนีนา ส่งผลให้เกิดภัยพิบัติจากฝีมือมนุษย์ครั้งใหญ่สุดครั้งหนึ่งในประวัติศาสตร์ โดยมียอดผู้เสียชีวิตโดยประมาณระหว่างหลายหมื่นถึง 240,000 คน
เดอนี ซาการียา
เดอนี กวีตวัน ซาการียา (เกิดวันที่ 20 พฤศจิกายน ค.ศ. 1996) เป็นนักฟุตบอลชาวสวิสที่เล่นในตำแหน่งกองกลางตัวรับให้กับเชลซี (ยืมตัวจากยูเวนตุส) และทีมชาติสวิตเซอร์แลนด์ เขาเกิดที่เจนีวาในสวิตเซอร์แลนด์ มารดาเป็นชาวเซาท์ซูดาน บิดาเป็นชาวคองโก
ซาการียาได้ย้ายไปร่วมยัง บอยส์ แบร์น ในเดือนมิถุนายน ค.ศ. 2015 โดยเซ็นสัญญาสี่ปี เขาลงเล่นในสวิสซูเปอร์ลีกครั้งแรกในวันที่ 18 กรกฎาคม ค.ศ. 2015 ในนัดที่เสมอกับซือริช 1–1 โดยเขาลงเล่นแทน ในนาทีที่ 79
ในเดือนมิถุนายน ค.ศ. 2017 ซาการียาเซ็นสัญญา 5 ปีกับโบรุสซีอาเมินเชินกลัทบัค โดยแทนที่ของ ที่ย้ายไปโบรุสซีอาดอร์ทมุนท์ ค่าตัวของซาการียาที่ได้รับรายงานอยู่ที่ 10 ล้านยูโร
ซาการียาเคยเล่นให้กับทีมชาติชุดเยาวชนหลายรุ่นอายุ ต่อมาเขาได้ลงเล่นให้กับทีมชาติชุดใหญ่ครั้งแรกในนัดกระชับมิตรที่พ่ายแพ้ต่อเบลเยียม 1–2 เมื่อวันที่ 28 พฤษภาคม ค.ศ. 2016 เขาเป็นส่วนหนึ่งของทีมชาติในการแข่งขันฟุตบอลชิงแชมป์แห่งชาติยุโรป 2016 และฟุตบอลโลก 2018
Denis Zakaria
大跃进
มาริออ กาวรานอวิช
มาริออ กาวรานอวิช (, ; เกิดวันที่ 24 พฤศจิกายน ค.ศ. 1989) เป็นนักฟุตบอลชาวสวิสเชื้อสายโครเอเชียที่เล่นในตำแหน่งกองหน้าให้กับKayserispor และทีมชาติสวิตเซอร์แลนด์
กาวรานอวิชเคยลงเล่นให้กับทีมชาติรุ่นอายุไม่เกิน 21 ปีทั้งหมด 14 นัด ยิงได้ 3 ประตู เขาลงเล่นให้กับทีมชาติชุดใหญ่ครั้งแรกเมื่อวันที่ 26 มีนาคม ค.ศ. 2011 ในนัดที่เสมอกับบัลแกเรีย 0–0 ในฟุตบอลชิงแชมป์แห่งชาติยุโรป 2012 รอบคัดเลือก ต่อมาเขาทำประตูแรกในนามทีมชาติในนัดกระชับมิตรที่เอาชนะโครเอเชีย 4–2 เมื่อวันที่ 15 สิงหาคม ค.ศ. 2012
กาวรานอวิชมีชื่อติดทีมชาติสำหรับการแข่งขันฟุตบอลโลก 2014 ที่ประเทศบราซิล อย่างไรก็ตาม ในวันที่ 29 มิถุนายน เขาได้รับบาดเจ็บที่เข่าขณะฝึกซ้อม ทำให้เขาพลาดการลงเล่นในฟุตบอลโลกครั้งนี้ ยาวไปจนถึงต้นปี 2015
กาวรานอวิชมีชื่อติดทีมชาติสำหรับการแข่งขันฟุตบอลโลก 2018 ที่ประเทศรัสเซีย เขาลงเล่นในฟุตบอลโลกเป็นครั้งแรกในรอบแบ่งกลุ่มนัดที่สอง โดยเขาทำแอสซิสต์ให้แจร์ดัน ชาชีรี ทำประตูชัยช่วยให้เอาชนะเซอร์เบีย 2–1
ชัลเคอ 04
ริเยกา
ดีนาโมซาเกร็บ
น้องเดียว สุวรรณแว่นทอง
ซูคราโลส
ซูคราโลส  เป็นวัตถุให้ความหวานทดแทนน้ำตาล ลักษณะเป็นผงสีขาวหรือไม่มีสี ไม่มีกลิ่น มีสูตรเคมีคือ C12H19Cl3O8 และเลขอีคือ E955 ซูคราโลสถูกค้นพบโดยบังเอิญในปี ค.ศ. 1976 โดยนักวิจัยจากคิงส์คอลเลจลอนดอน ร่วมกับเทตแอนด์ไลล์ (Tate &amp; Lyle) บริษัทอุตสาหกรรมอาหารสัญชาติบริติช เทตแอนด์ไลล์จดสิทธิบัตรซูคราโลสในปีเดียวกัน ซูคราโลสยังรู้จักในชื่อทางการค้าอื่น ๆ ได้แก่ Splenda, Zerocal และ Sukrana
ซูคราโลสเป็นไดแซ็กคาไรด์หรือน้ำตาลโมเลกุลคู่ที่มีที่มาจากซูโครส อันเกิดจากการรวมตัวกันของกลูโคสและฟรักโทส ซูคราโลสสามารถสังเคราะห์ได้จากปฏิกิริยาคลอริเนชันหรือการแทนที่หมู่ไฮดรอกซิลในซูโครสด้วยอะตอมของคลอรีน ซูคราโลสมีความหวานกว่าซูโครสประมาณ 320–1000 เท่า หวานกว่าแอสปาร์แตมและแอซีซัลเฟมโพแทสเซียม 3 เท่า และหวานกว่าแซกคารีน 2 เท่า
ซูคราโลสได้รับการยอมรับโดยทั่วไปว่าปลอดภัยจากองค์การอาหารหลายแห่ง เช่น องค์การอาหารและยาสหรัฐ คณะกรรมการวิทยาศาสตร์ด้านอาหารของสหภาพยุโรป และคณะกรรมการผู้เชี่ยวชาญว่าด้วยวัตถุเจือปนอาหารขององค์การอาหารและเกษตร และองค์การอนามัยโลกแห่งสหประชาชาติ รวมถึงสำนักงานคณะกรรมการอาหารและยาในไทย ใช้เป็นวัตถุให้ความหวานในขนมขบเคี้ยว เครื่องดื่ม และอาหารทางการแพทย์ โดยปริมาณแนะนำที่ร่างกายรับได้ต่อวันอยู่ที่ 5 มิลลิกรัม/กิโลกรัม/วัน อย่างไรก็ตามซูคราโลสไม่ให้พลังงานเนื่องจากร่างกายมนุษย์ไม่สามารถย่อยและดูดซึมได้ ซูคราโลสไม่ก่อให้เกิดฟันผุ และไม่ส่งผลต่อระดับอินซูลินในเลือด จึงปลอดภัยต่อผู้ป่วยโรคเบาหวาน
ยอซิป เดอร์มิช
ยอซิป เดอร์มิช (; เกิดวันที่ 8 สิงหาคม ค.ศ. 1992) เป็นนักฟุตบอลชาวสวิสที่เล่นในตำแหน่งกองหน้าให้กับนอริชซิตีในพรีเมียร์ลีก และทีมชาติสวิตเซอร์แลนด์
เดอร์มิชเริ่มต้นอาชีพกับซือริช ต่อมาได้ย้ายไปเนือร์นแบร์คใน ค.ศ. 2013 โดยในฤดูกาลแรกที่เขาได้ลงเล่นในบุนเดิสลีกา เขายิงได้ 17 ประตู ทำให้เขาได้ย้ายไปไบเออร์เลเวอร์คูเซิน หลังจากหนึ่งฤดูกาลที่ไบเออร์ เขาเซ็นสัญญากับโบรุสซีอาเมินเชินกลัทบัค ใน ค.ศ. 2016 เขาถูกปล่อยยืมตัวให้กับฮัมบัวร์เกอร์ เอ็สเฟา
เดอร์มิชลงเล่นในกับทีมชาติมาตั้งแต่ ค.ศ. 2012 โดยได้ลงเล่นมากกว่า 30 นัด เขาเป็นตัวแทนของชาติในการแข่งขันโอลิมปิกฤดูร้อน 2012, ฟุตบอลโลก 2014 และฟุตบอลโลก 2018
กีฬามวยสากลสมัครเล่นในโอลิมปิกฤดูร้อน 1964
การแข่งขันมวยสากลสมัครเล่นในโอลิมปิกฤดูร้อน 1964 เป็นการแข่งขันกีฬามวยสากลสมัครเล่นในกีฬาโอลิมปิกฤดูร้อนครั้งที่ 18 ที่กรุงโตเกียว ประเทศญี่ปุ่น ระหว่างวันที่ 11-23 ตุลาคม พ.ศ. 2507 จัดขึ้นที่สนาม ซึ่งการแข่งขันกีฬามวยสากลสมัครเล่นครั้งนี้มีการแข่งขันทั้งหมด 10 รายการ คือ ประเภททีมชาย 10 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน คน จาก ประเทศ
กีฬาเรือแคนูในโอลิมปิกฤดูร้อน 1964
การแข่งขันเรือแคนูในโอลิมปิกฤดูร้อน 1964 เป็นการแข่งขันกีฬาเรือแคนูในกีฬาโอลิมปิกฤดูร้อนครั้งที่ 18 ที่กรุงโตเกียว ประเทศญี่ปุ่น ระหว่างวันที่ 20-22 ตุลาคม พ.ศ. 2507 จัดขึ้นที่สนาม Lake Sagami ซึ่งการแข่งขันกีฬาเรือแคนูครั้งนี้มีการแข่งขันทั้งหมด 7 รายการ คือ ประเภททีมชาย 5 รายการ และประเภททีมหญิง 2 รายการ โดยมีนักกีฬาเข้าร่วมแข่งขัน คน จาก ประเทศ
กีฬาจักรยานในโอลิมปิกฤดูร้อน 1964
การแข่งขันจักรยานในโอลิมปิกฤดูร้อน 1964 เป็นการแข่งขันกีฬาจักรยานในกีฬาโอลิมปิกฤดูร้อนครั้งที่ 18 ที่กรุงโตเกียว ประเทศญี่ปุ่น ระหว่างวันที่ 14-20 ตุลาคม พ.ศ. 2507 จัดขึ้นที่สนามHachiōji City และ Hachioji Velodrome ซึ่งการแข่งขันกีฬาจักรยานครั้งนี้มีการแข่งขันทั้งหมด 7 รายการ คือ ประเภททีมชาย 7 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 303 คน จาก 40 ประเทศ
กีฬาขี่ม้าในโอลิมปิกฤดูร้อน 1964
การแข่งขันขี่ม้าในโอลิมปิกฤดูร้อน 1964 เป็นการแข่งขันกีฬาขี่ม้าในกีฬาโอลิมปิกฤดูร้อนครั้งที่ 18 ที่กรุงโตเกียว ประเทศญี่ปุ่น ระหว่างวันที่ 16-24 ตุลาคม พ.ศ. 2507 จัดขึ้นที่สนาม Baji Koen, Karuizawa และ National Stadium ซึ่งการแข่งขันกีฬาขี่ม้าครั้งนี้มีการแข่งขันทั้งหมด 6 รายการ คือ ประเภทเดี่ยว 3 รายการ และประเภททีม 3 รายการ โดยมีนักกีฬาเข้าร่วมแข่งขัน 116 คน จาก 20 ประเทศ
กีฬายิงปืนในโอลิมปิกฤดูร้อน 1964
การแข่งขันยิงปืนในโอลิมปิกฤดูร้อน 1964 เป็นการแข่งขันกีฬายิงปืนในกีฬาโอลิมปิกฤดูร้อนครั้งที่ 18 ที่กรุงโตเกียว ประเทศญี่ปุ่น ระหว่างวันที่ 15-17 ตุลาคม พ.ศ. 2507 จัดขึ้นที่สนาม ซึ่งการแข่งขันกีฬายิงปืนครั้งนี้มีการแข่งขันทั้งหมด 6 รายการ คือ ประเภททีมชาย 6 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 262 คน จาก 51 ประเทศ
วลาดิมีร์ เป็ตกอวิช
วลาดิมีร์ เป็ตกอวิช (; เกิดวันที่ 15 สิงหาคม ค.ศ. 1963) เป็นอดีตนักฟุตบอลในตำแหน่งกองกลาง ก่อนหน้านี้เขาเคยเป็นผู้จัดการของฟุตบอลทีมชาติสวิตเซอร์แลนด์ และเป็นผู้จัดการของสโมสรหลายแห่งในสวิตเซอร์แลนด์ รวมทั้งลาซีโอในอิตาลี เขามีเชื้อสายโครแอตจากบอสเนียและเฮอร์เซโกวีนา และถือหนังสือเดินทางสวิตเซอร์แลนด์กับบอสเนียและเฮอร์เซโกวีนา
ซาราเยโว
Malcantone Agno
Vladimir Petković
รายชื่อมาสคอตในกีฬาแห่งชาติ
ข้างล่างนี้คือ รายชื่อมาสคอตของมหกรรมการแข่งขันกีฬาแห่งชาติ โดยมักจะเป็นตัวละครสมมติ โดยอิงจากสัตว์หรือมนุษย์ และมีความเกี่ยวข้องกับภูมิภาคที่จัดการแข่งขัน
แมนโนส 6-ฟอสเฟต
แมนโนส 6-ฟอสเฟต (; M6P) เป็นอนุพันธ์ของโมโนแซ็กคาไรด์ที่มีหมู่ฟอสเฟตประกอบชนิดหนึ่ง M6P เป็นสัญญาณเป้าหมาย (targeting signal) สำคัญสำหรับprecursor proteins acid hydrolase ซึ่งท้ายที่สุดจะมีหน้าที่ในการขนส่งเข้าสู่ไลโซโซม การติด M6P (M6P tagging) นั้นจะถูกเติมเข้าในโปรตีนภายในซิส-กอลไจแอปพาราตัส ("cis"-Golgi apparatus) โดยเฉพาะในปฏิกิริยาซึ่งมี uridine diphosphate (UDP) และ "N"-acetylglucosamine ประกอบนั้น เอนไซม์ N-acetylglucosamine-1-phosphate transferase จะเร่งปฏิกิริยา "N"-linked glycosylation ของกาก asparagine ด้วย M6P หลังมีการติด M6P แล้ว โปรตีนเหล่านี้จะถูกเคลื่อนไปยัง ทรานส์-กอลไจแอปพาราตัส ("trans"-Golgi network) ที่ซึ่ง moiety ของ M6P จะถูกระบุได้และรวมเข้ากับโปรตีน mannose 6-phosphate receptor (MPR) ที่ค่า pH อยู่ที่ 6.5-6.7
เอนไวม์ในไลโซโซม (lysosomal enzymes) ที่ถูกติดด้วย M6P จะถูกส่งไปยังเอนโดโซมระยะปลาย (late endosome) ผ่านทางการขนส่งสารแบบผ่านเวซิเคิล (vesicular transport) กระบวนการรักษาแบบการบำบัดโดยการทดแทนเอนไซม์ (Enzyme replacement therapy: ERT) ในหลาย ๆ โรคในกลุ่มโรคไลโซโซมอลสตอราจ (lysosomal storage diseases) พึ่งพาวิถี (pathway) นี้ในการควบคุมให้เอนไซม์สังเคราะห์มุ่งตรงไปยังไลโซโซมที่ซึ่งจะเข้าไปเมตาบอไลส์ (metabolise) สารเฉพาะชนิดนั้น ๆ
M6P จะถูกแปลงเป็น fructose 6-phosphate โดยเอนไซม์ mannose phosphate isomerase
Mannose 6-phosphate
แมนโนส
แมนโนส  หรือที่บรรจุในรูปของอาหารเสริมสารอาหารในรูป ดี-แมนโนส ("d-mannose") เป็นมอนอเมอร์น้ำตาลของชุดอัลโดเฮกโซส ซึ่งเป็นคาร์โบไฮเดรตชนิดหนึ่ง แมนโนสเป็น C-2 เอพิเมอร์อันหนึ่งของกลูโคส แมนโนสมีส่วนสำคัญในกระบวนการเมแทบอลิซึมของมนุษย์ โดยเฉพาะอย่างยิ่งในกระบวนการไกลโคซีเลชั่นของโปรตีนบางชนิด โรคกลุ่ม congenital disorders of glycosylation จำนวนมากมีความเกี่ยวข้องกันกับการมิวเทชั่นในเอนไซม์ที่เกี่ยวข้องกับเมแทบอลิซึมของแมนโนส
แมนโนสไม่ได้เป็นสารอาหารจำเป็นต่อร่างกาย เนื่องจากร่างกายมนุษย์สามารถผลิตแมนโนสได้เองจากกลูโคส หรือเปลี่ยนแมนโนสเป็นกลูโคส แมนโนสให้พลังงาน 2-5 กิโลแคลลอรี/กรัม และบางส่วนของแมนโนสในร่างกายพบขับถ่ายออกทางปัสสาวะ
แมนโนสมักพบในรูปของวงสองวงที่มีขนาดต่างกัน (different-sized rings) ปนระกอบด้วยวงไพราโนสและวงฟิวราโนส ในแต่ละวงปิดนั้นสามารถมีทั้งโครงร่าง (configuration) ได้ทั้งแบบอัลฟ่า (alpha) หรือเบตา (beta) ที่ตำแหน่งอะโนเมอริก แมนโนสนั้นมีการไอโซเมอไรส์ (isomerisation) ท่ามกลางสี่รูปนี้
กระบวนการเมตาบอลิก.
ถึงแม้ส่วนมากของแมนโนสที่ถูกใช้ในกระบวนการไกลโคซีเลชั่น (glycosylation) จะเชื่อว่ามีแหล่ง (derived) มาจากกลูโคส แต่ในเซลล์เฮปาทอมาที่เพาะเลี้ยง (cultured hepatoma cells) หรือคือเซลล์มะเร็งจากตับ (cancerous cells from the liver) นั้นพบว่าส่วนใหญ่ของแมนโนสในกระบวนการชีวกำเนิดของไกลโคโปรตีน (glycoprotein biosynthesis) มาจากแมนโนสนอกเซลล์ ไม่ได้มาจากกลูโคส ไกลโคโปรตีนจำนวนมากที่ผลิตจากตับนั้นถูกหลั้งออกมาสู่กระแสเลือด ดังนั้นแมสโนสที่ได้จากการทาน (dietary mannose) จึงถูกกรพจายไปทั่วร่างกาย
Mannose
ทางหลวงแผ่นดินหมายเลข 316
ทางหลวงแผ่นดินหมายเลข 308
กีฬาฟันดาบในโอลิมปิกฤดูร้อน 1964
การแข่งขันฟันดาบในโอลิมปิกฤดูร้อน 1964 เป็นการแข่งขันกีฬาฟันดาบในกีฬาโอลิมปิกฤดูร้อนครั้งที่ 18 ที่กรุงโตเกียว ประเทศญี่ปุ่น ระหว่างวันที่ ตุลาคม พ.ศ. 2507 จัดขึ้นที่สนาม ซึ่งการแข่งขันกีฬาฟันดาบครั้งนี้มีการแข่งขันทั้งหมด 8 รายการ คือ ประเภททีมชาย 6 รายการ และประเภททีมหญิง 2 รายการ โดยมีนักกีฬาเข้าร่วมแข่งขัน 259 คน จาก 30 ประเทศ
จังหวัดพระนครศรีอยุธยาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550
การเลือกตั้งสมาชิกสภาผู้แทนราษฎรจังหวัดพระนครศรีอยุธยา พ.ศ. 2550 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กำหนดให้มีขึ้นในวันที่ 23 ธันวาคม พ.ศ. 2550 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2549 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)
คะแนนรวมเฉพาะจังหวัดพระนครศรีอยุธยา.
ผลการเลือกตั้งสมาชิกสภาผู้แทนราษฎรแบบสัดส่วน จังหวัดพระนครศรีอยุธยา
เขตการเลือกตั้งที่ 1 ประกอบด้วยอำเภอพระนครศรีอยุธยา อำเภอท่าเรือ อำเภอมหาราช อำเภอบ้านแพรก อำเภอนครหลวง อำเภอบางปะหัน อำเภอบางซ้าย อำเภอเสนา อำเภอบางบาล และอำเภอผักไห่
เขตการเลือกตั้งที่ 2 ประกอบด้วยอำเภอภาชี อำเภออุทัย อำเภอบางไทร อำเภอบางปะอิน อำเภอวังน้อย และอำเภอลาดบัวหลวง
กีฬาฮอกกี้ในโอลิมปิกฤดูร้อน 1964
การแข่งขันฮอกกี้ในโอลิมปิกฤดูร้อน 1964 เป็นการแข่งขันกีฬาฮอกกี้ในกีฬาโอลิมปิกฤดูร้อนครั้งที่ 18 ที่กรุงโตเกียว ประเทศญี่ปุ่น ระหว่างวันที่ 11-23 ตุลาคม พ.ศ. 2507 จัดขึ้นที่สนาม Komazawa Hockey Field ซึ่งการแข่งขันกีฬาฮอกกี้ครั้งนี้มีการแข่งขันทั้งหมด 1 รายการ คือ ประเภททีมชาย 1 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 226 คน จาก 15 ประเทศ
กีฬายูโดในโอลิมปิกฤดูร้อน 1964
การแข่งขันยูโดในโอลิมปิกฤดูร้อน 1964 เป็นการแข่งขันกีฬายูโดในกีฬาโอลิมปิกฤดูร้อนครั้งที่ 18 ที่กรุงโตเกียว ประเทศญี่ปุ่น ระหว่างวันที่ ตุลาคม พ.ศ. 2507 จัดขึ้นที่สนามกีฬาต่อสู้ญี่ปุ่น ซึ่งการแข่งขันกีฬายูโดครั้งนี้มีการแข่งขันทั้งหมด 4 รายการ คือ ประเภททีมชาย 4 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 72 คน จาก 27 ประเทศ
เครดิตยูเนียน
พระรัตนธัชมุนี (ม่วง รตนธชฺโช)
สหกรณ์เครดิตยูเนียน
กีฬาปัญจกีฬาสมัยใหม่ในโอลิมปิกฤดูร้อน 1964
การแข่งขันปัญจกีฬาสมัยใหม่ในโอลิมปิกฤดูร้อน 1964 เป็นการแข่งขันกีฬาปัญจกีฬาสมัยใหม่ในกีฬาโอลิมปิกฤดูร้อนครั้งที่ 18 ที่กรุงโตเกียว ประเทศญี่ปุ่น ระหว่างวันที่ 11-15 ตุลาคม พ.ศ. 2507 จัดขึ้นที่สนาม ซึ่งการแข่งขันกีฬาปัญจกีฬาสมัยใหม่ครั้งนี้มีการแข่งขันทั้งหมด 2 รายการ คือ ประเภททีมชาย 2 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 37 คน จาก 15 ประเทศ
กีฬาเรือพายในโอลิมปิกฤดูร้อน 1964
การแข่งขันเรือพายในโอลิมปิกฤดูร้อน 1964 เป็นการแข่งขันกีฬาเรือพายในกีฬาโอลิมปิกฤดูร้อนครั้งที่ 18 ที่กรุงโตเกียว ประเทศญี่ปุ่น ระหว่างวันที่ 11-15 ตุลาคม พ.ศ. 2507 จัดขึ้นที่สนาม Toda Rowing Course ซึ่งการแข่งขันกีฬาเรือพายครั้งนี้มีการแข่งขันทั้งหมด 7 รายการ คือ ประเภททีมชาย 7 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 370 คน จาก 27 ประเทศ
กีฬาเบสบอลในโอลิมปิกฤดูร้อน 1964
การแข่งขันเบสบอลในโอลิมปิกฤดูร้อน 1964 เป็นการแข่งขันกีฬาสาธิตในกีฬาโอลิมปิกฤดูร้อนครั้งที่ 18 ที่กรุงโตเกียว ประเทศญี่ปุ่น ระหว่างวันที่ 11 ตุลาคม พ.ศ. 2507 จัดขึ้นที่สนาม Meiji Jingu Yakyujo ซึ่งการแข่งขันกีฬาเบสบอลครั้งนี้มีการแข่งขันทั้งหมด 1 รายการ คือ ประเภททีมชาย 1 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 39 คน จาก 2 ประเทศ
กีฬาบูโดในโอลิมปิกฤดูร้อน 1964